**PARTNERYSTĖS SUTARTIS**

2018 m. \_\_\_\_\_ d. Nr. \_\_\_\_\_

**DĖL** **PĖSČIŲJŲ TAKO ĮRENGIMO VALSTYBINĖS REIKŠMĖS RAJONINIO KELIO NR. 2812 JONIŠKIS-DUBINGIAI-DIRMEITAI-PABERŽĖ RUOŽE NUO 14,58 KM IKI 15,017 KM, KURIAM DUBINGIŲ MIESTELYJE SUTEIKTAS RADVILŲ GATVĖS PAVADINIMAS**

Lietuvos automobilių kelių direkcija prie Susisiekimo ministerijos, juridinio asmens kodas 188710638, kurios buveinė registruota adresu J. Basanavičiaus g. 36, 03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 „ Dėl Lietuvos automobilių kelių direkcijos prie Susisiekimo ministerijos nuostatų patvirtinimo“ (toliau – Kelių direkcija arba Atsakinga partnerė), ir Molėtų rajono savivaldybės administracija, juridinio asmens kodas 188712799, kurios buveinė registruota adresu Vilniaus g. 44, 33140 Molėtai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Molėtų rajono savivaldybės administracijos direktoriaus Sauliaus Jauneikos, veikiančio pagal Molėtų rajono savivaldybės tarybos2018 m. mėnuo XX d.sprendimą Nr. *XX*, (toliau – Savivaldybė arba Partnerė), toliau kartu vadinamos Partnerėmis, o kiekviena iš jų – atitinkamai Atsakinga partnere ir Partnere, vadovaudamosi teisingumo, protingumo ir sąžiningumo principais, susitarė ir sudarė šią partnerystės sutartį (toliau vadinama Sutartimi),

atsižvelgdami į tai, kad:

1. Atsakinga partnerė įgyvendins pėsčiųjų tako įrengimo valstybinės reikšmės rajoninio kelio Nr. 2812 Joniškis-Dubingiai-Dirmeitai-Paberžė ruože nuo 14,58 km iki 15,017 km, kuriam Dubingių miestelyje suteiktas Radvilų gatvės pavadinimas, projektą (toliau – Projektas);
2. Partnerė iki Sutarties pasirašymo yra parengusi Projekto techninį projektą. Atsižvelgiant į tai, kad vadovaujantis Lietuvos Respublikos teisės aktais Partnerė negali būti statytoju, turi būti koreguojamas Projekto techninis projektas;

c) Atsakinga partnerė valstybinės reikšmės rajoninio kelio Nr. 2812 Joniškis-Dubingiai-Dirmeitai-Paberžė ruožą valdo patikėjimo teise;

d) Atsakinga partnerė atliks darbus valstybinėje žemėje kur nesuformuoti žemės sklypai, bet gauti Nacionalinės žemės tarnybos prie Žemės ūkio ministerijos sutikimai;

e) Atsakinga partnerė Projekto įgyvendinimo darbus finansuos iš Kelių priežiūros ir plėtros programos lėšų;

f) Partnerė finansuoja Projekto techninio darbo projekto parengimą.

**I. SUTARTIES DALYKAS**

1. Sutarties dalykas yra Partnerių bendra veikla ir bendri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektą.
2. Ši Sutartis yra sudaroma siekiant nustatyti Projektui įgyvendinti reikalingų Partnerių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto įgyvendinimo vykdymą.
3. Šia Sutartimi Partnerės, kooperuodamos savo turtą, darbą, žinias ir žmogiškuosius išteklius, įsipareigoja bendrai veikdamos rengtis įgyvendinti Projektą, jį įgyvendinti ir užtikrinti Partnerėms tenkančios tęstinės veiklos po Projekto užbaigimo vykdymą.

**II. PARTNERIŲ PAREIŠKIMAI, GARANTIJOS IR ĮSIPAREIGOJIMAI**

1. Atsakinga Partnerė ir Partnerė, kiekviena atskirai savo vardu pareiškia ir garantuoja, kad:
   1. ji, vadovaudamasi Lietuvos Respublikos ir Europos Sąjungos teisės aktais bei kitais Partnerių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;
   2. kartu su šia Sutartimi pateikiami priedai yra tikri, tikslūs bei galiojantys;
   3. ji atliko visus teisinius veiksmus, kurie turėjo būti atlikti iki šios Sutarties sudarymo ir būtinus Sutarties tinkamam sudarymui, galiojimui ir vykdymui;
   4. sudarydama Sutartį ir vykdydama iš jos kylančius įsipareigojimus, nepažeis ją saistančių įsipareigojimų, sutarčių, kitų dokumentų ir teisės aktų nuostatų;
   5. ji yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų.
2. Partnerės įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
3. Partnerės susitaria, kad už tinkamą Projekto įgyvendinimą atsakingos abi partnerės.
4. **Atsakinga partnerė įsipareigoja:**
   1. suderinti Projekto sprendinius su ir suteikti įgaliojimą Partnerei atstovauti Kelių direkcijai, rengiant Projekto techninį darbo projektą ir atliekant visas procedūras, reikalingas statybą leidžiančiam dokumentui gauti, organizuojant Projekto statinio projekto vykdymo priežiūrą;
   2. organizuoti Projekto techninio darbo projekto ekspertizės atlikimo procedūras;
   3. patvirtinti Projekto techninį darbo projektą, gavus teigiamą ekspertizės išvadą;
   4. organizuoti Projekto statybos darbų viešųjų pirkimų konkursą. Rengti Projekto įgyvendinimo statybos darbų atlikimo viešojo pirkimo dokumentus ir Lietuvos Respublikos viešųjų pirkimų įstatyme bei kituose teisės aktuose perkančiajai organizacijai numatytomis teisėmis, pareigomis ir atsakomybe įvykdyti viešąjį pirkimą ir parinkti laimėtoją;
   5. parinkus laimėtoją, tinkamai įforminti viešojo pirkimo rezultatus ir pasirašyti rangos darbų sutartį ir įgyvendinti projektą;
   6. finansuoti Projekto statybos darbus;
   7. finansuoti Projekto nenumatytus statybos darbus, tačiau būtinus Projektui įgyvendinti;
   8. organizuoti ir finansuoti Projekto įgyvendinimo statybos darbų techninę priežiūrą, atlikti su ja susijusius laboratorinius tyrimus ir bandymus;
   9. finansuoti Projekto sklypų geodezinių nuotraukų bei statinių kadastrinių matavimų bylų parengimą pagerintam ir naujai sukurtam turtui;
   10. atlikus Projekto įgyvendinimo statybos darbus, organizuoti statybos darbų užbaigimo procedūras teisės aktų nustatyta tvarka;
   11. užbaigus statybą teisės aktų nustatyta tvarka, t. y. gavus pasirašytą ir IS „Infostatyba“ užregistruotą statybos užbaigimo aktą, užregistruoti pasikeitusius valstybinės reikšmės kelio ir jo užimamo žemės sklypo kadastro duomenų pasikeitimus Nekilnojamojo turto registre.
5. **Partnerė įsipareigoja:**
   1. Kelių direkcijai suderinus projekto sprendinius parengti Projekto techninį projektą, kuriame nurodytas statytojas – Kelių direkcija;
   2. finansuoti Projekto techninio darbo projekto parengimą;
   3. parengtą Projekto techninį darbo projektą pateikti projekto ekspertizės paslaugoms atlikti ir Projekto techniniam projektui patvirtinti;
   4. koreguoti projekto techninį darbo projektą, kol bus gauta teigiama ekspertizės išvada;
   5. pagal Atsakingos partnerės patvirtintą Projekto techninį darbo projektą ir įgaliojimą, atstovauti Atsakingai partnerei atliekant visas procedūras, reikalingas statybą leidžiančiam dokumentui gauti ir gauti statybą leidžiantį dokumentą Kelių direkcijos vardu;
   6. organizuoti ir finansuoti Projekto statinio projekto vykdymo priežiūrą;

**III. PROJEKTO ĮGYVENDINIMAS**

1. Partnerės susitaria, kad visus Projektui įgyvendinti būtinus statybos darbus (toliau – Darbai) vykdys Lietuvos Respublikos viešųjų pirkimų įstatymo nustatyta tvarka atrinktas rangovas. Darbai bus vykdomi vadovaujantis Kelių direkcijos patvirtintu techniniu darbo projektu, pagal kurį išduotas statybą leidžiantis dokumentas, Lietuvos Respublikos teisės aktais ir normatyviniais statybos dokumentais.
2. Atsakinga partnerė, Lietuvos Respublikos viešųjų pirkimų įstatymo (toliau – Viešųjų pirkimų įstatymas) nustatyta tvarka organizuoja Projekto Darbų pirkimo procedūras, įskaitant, bet neapsiribojant, pirkimo būdo parinkimo, reikalingų pirkimo dokumentų parengimo, pirkimo paskelbimo, pirkimo procedūrų, susijusių su pirkimo dokumentų teikimu, paaiškinimu, pasiūlymų gavimu, nagrinėjimu, vertinimu ir palyginimu, atlikimo, pirkimo rezultatų tinkamo įforminimo, taip pat kitų teisės aktuose nustatytų pirkimo procedūrų, susijusių su minėtais pavedimais. Viešojo pirkimo dokumentus derinti su Partnere ir Viešųjų pirkimų įstatyme bei kituose teisės aktuose perkančiajai organizacijai numatytomis teisėmis, pareigomis ir atsakomybe įvykdyti viešąjį pirkimą ir parinkti laimėtoją. Darbų pirkimo procedūras vykdo iki Rangos sutarties pasirašymo.
3. Atsakinga partnerė užtikrina, kad šios Sutarties 9 punkte nurodytų Darbų viešojo pirkimo sąlygos, kiti pirkimo dokumentai bei veiksmai vykdant pirkimo procedūras atitiks šios Sutarties nuostatas bei neprieštaraus įstatymų ir kitų teisės aktų reikalavimams.
4. Viešųjų pirkimų nustatyta tvarka parinkus laimėtoją Atsakinga partnerė pasirašo Projekto Darbų atlikimo sutartį su Rangovu. Darbai finansuojami pagal išlaidų apmokėjimo tvarką, nurodytą sutarties IV dalyje.
5. Projekto techninio darbo projekto vykdymo priežiūra bus apmokama Partnerės lėšomis.
6. Partnerės sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus. Susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Partnerių.
7. Partnerės, įgyvendindamos Projektą, įsipareigoja skirti atsakingus darbuotojus, bendradarbiauti, konsultuotis bei teikti viena kitai informaciją apie Projekto įgyvendinimo eigą.
8. Darbų užbaigimo procedūros teisės aktų nustatyta tvarka organizuojamos pagal Sutarties 7.10 papunktį.

**IV. IŠLAIDŲ APMOKĖJIMAS**

1. Preliminari išlaidų rangos darbams suma pagal techninio projekto sprendinius, turimus iki Sutarties pasirašymo – 224 tūkst. Eur. Planuojamas preliminarus projekto įgyvendinimo laikotarpis ir išlaidų apmokėjimas 2019 m.
2. Lėšos Projektui įgyvendinti skiriamos:
   1. Projektui įgyvendinti Atsakinga partnerė skiria lėšas iš Kelių priežiūros ir plėtros programos;
   2. Projektui įgyvendinti Partnerė skiria savivaldybės biudžeto lėšas.
3. Partnerė įsipareigoja finansuoti Projekto techninio darbo projekto parengimą ir statinio projekto vykdymo priežiūrą.
4. Atsakinga partnerė įsipareigoja finansuoti Projekto Darbus, Darbų techninę priežiūrą, su ja susijusius laboratorinius tyrimus ir bandymus, sklypų geodezinių nuotraukų ir statinių kadastrinių matavimų bylų parengimą.
5. Projekto Darbų kaina yra lygi viešąjį pirkimą laimėjusio rangovo atliktų darbų kainai.
6. Atsakinga partnerė su Rangovu atsiskaito pagal atliktų darbų aktus ir išrašytas PVM sąskaitas faktūras.
7. PVM mokamas pagal privalomuosius teisės aktus, taikytinus įstatymus ir tarptautinius susitarimus.
8. Atsakinga partnerė ir Partnerė įsipareigoja sudaryti sąlygas kompetentingoms valstybės institucijoms, turinčioms teisę kontroliuoti lėšų panaudojimą, tikrinti lėšų panaudojimo teisėtumą ir pagrįstumą.

**V. PROJEKTŲ ĮGYVENDINIMO METU SUKURTAS TURTAS**

1. Partnerės sutaria, kad Atsakingos partnerės Projekto įgyvendinimo metu sukurtas turtas yra Atsakingos partnerės nuosavybė (pėsčiųjų takas);
2. Partnerės sutaria, kad Partnerės nuosavybe taps apšvietimo sistemos.

**VI. TĘSTINĖ VEIKLA ĮGYVENDINUS PROJEKTUS**

1. Įgyvendinus Projektą Partnerės įsipareigoja savo lėšomis vykdyti Projekto įgyvendinimo metu sukurto turto tinkamą priežiūrą.

**VII. ŠALIŲ ATSAKOMYBĖ**

1. Partnerės už Sutartyje nustatytų pareigų vykdymą atsako teisės aktų nustatyta tvarka.
2. Jei dėl kurios nors Partnerės kaltės tenka apmokėti netinkamomis finansuoti pripažintas išlaidas, tokias išlaidas apmoka dėl minėtų išlaidų atsiradimo kalta Partnerė.
3. Kiekviena iš Partnerių privalo atlyginti dėl jos neteisėtų veiksmų, atliktų sudarant ir vykdant šią Sutartį, kitos Partnerės patirtus tiesioginius nuostolius.

**VIII. SUTARTIES PAKEITIMAI**

1. Šios Sutarties pakeitimai galimi tik raštu dėl to sutarus abiem Partnerėms.
2. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Partnerių įgaliotų atstovų.

**IX. SUTARTIES GALIOJIMAS IR PABAIGA**

1. Sutartis įsigalioja nuo tos dienos, kai ją pasirašo abi Sutarties Partnerės. Sutartis galioja, kol Partnerės įvykdo visus Sutartyje nurodytus įsipareigojimus.
2. Sutartis gali būti nutraukta Partnerių abipusiu rašytiniu susitarimu.
3. Nei viena iš Partnerių neturi teisės vienašališkai nutraukti Sutarties ar jos atsisakyti dėl kitų priežasčių nei:
   1. esminis kitos Partnerės padarytas pažeidimas arba esminis Partnerės pareiškimų ar garantijų neteisingumas, su sąlyga, kad toks pažeidimas arba pareiškimų ir (ar) garantijų neteisingumas nepašalinamas ir (ar) neištaisomas per 30 dienų nuo nukentėjusios Partnerės įspėjimo. Esminiu Sutarties pažeidimu arba esminiu pareiškimų ir (ar) garantijų neteisingumu laikomas toks pažeidimas arba toks pareiškimų ar garantijų neteisingumas, dėl kurio projekto įgyvendinimas tampa neįmanomu;
   2. negalėjimas įvykdyti Sutarties, nulemtas svarbių, nuo Partnerių valios nepriklausančių priežasčių, kurių nutraukianti Sutartį Partnerė negali pašalinti ir dėl kurių Partnerė nebuvo prisiėmusi rizikos.

**X. BAIGIAMOSIOS NUOSTATOS**

1. Nei viena iš Partnerių negali perleisti savo teisių ir pareigų pagal šią Sutartį be išankstinio kitos Partnerės sutikimo.
2. Visi Sutartyje numatyti pranešimai laikomi įteiktais, jei jie įteikiami tiesiogiai Partnerės įgaliotam atstovui ar išsiunčiami paštu registruotu laišku šioje Sutartyje nurodytais Partnerių adresais. Partnerei neinformavus kitos Partnerės apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
3. Visų Projektui įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 darbo dienų nuo šių dokumentų, pranešimų gavimo dienos. Jei per šį terminą negaunama raštiškų pastabų, laikoma, kad dokumentai suderinti, sutikimai, pritarimai gauti.
4. Partnerės susitaria laikyti konfidencialia visą su Sutartimi susijusią informaciją ir neatskleisti jos jokiems tretiesiems asmenims be išankstinio kitos Partnerės sutikimo, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.
5. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Partnerės susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą kaip ir negaliojanti nuostata.
6. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Atsakingos partnerės buveinė.
7. Partnerės patvirtina, kad yra susipažinusios su savo teisėmis ir pareigomis įgyvendinant Projektus.
8. Sutartis pasirašyta dviem egzemplioriais, po vieną kiekvienai Partnerei. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Partnerės pasirašo kiekviename Sutarties lape.
9. Sutarties priedų nėra.

**XI. SUTARTIES ŠALYS**

|  |  |
| --- | --- |
| **Atsakinga partnerė**  Lietuvos automobilių kelių direkcija prie  Susisiekimo ministerijos  J. Basanavičiaus g. 36, 03019 Vilnius  Įstaigos kodas 188710638  Atsiskaitomoji sąskaita: LT377300010002456303  AB „Swedbank“  Tel. 8 5 232 9600  [El.](mailto:mrk@mrkeliai.lt) p. lakd@lakd.lt  Lietuvos automobilių kelių direkcijos prie  Susisiekimo ministerijos  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Partnerė**  Molėtų rajono savivaldybės administracija  Vilniaus g. 44, 33140 Molėtai  Įstaigos kodas 188712799  Atsiskaitomoji sąskaita: xxxxxxxxxxxxxxxxxxxxxx  xxxxx bankas  Tel. 8 383 54 761  El. p. savivaldybe@moletai.lt  Molėtų rajono savivaldybės  administracijos direktorius  Saulius Jauneika |